ET Euroopa Liidu Teataja C 43/26

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 736/2008, milles käsitletakse asutamislepingu artiklite 87 ja 88 kohaldamist riigiabi suhtes, mida antakse kalandustoodete tootmise, töötlemise ja turustamisega tegelevatele väikestele ja keskmise suurusega ettevõtjatele

2013/C 43/09

Abi nr: SA.35837 (12/XF)

Asjaomane liikmesriik: Itaalia

Mõjutatud piirkond: Toscana

Abikava nimetus: interventi nel settore della pesca professionale e dell'acquacoltura — periodo di programmazione 2012-2015.

Õiguslik alus: L.R. n. 66/2005 «Disciplina della attività di pesca marittima e degli interventi a sostegno della pesca professionale e dell'acquacoltura».

Abikavaga 2012. aastaks ettenähtud kulud: abikava kahe uue meetme aastased kogukulud on 92 063,91 eurot; tegu on standardmeetmetega.

Abi suurim osatähtsus: abi antakse otsetoetuse vormis; ette on nähtud abikõlblike kulude hüvitamine kuni 100 % ulatuses.

Rakendamise kuupäev: eeldatavalt algab abikava meetmete rakendamine 30. novembril 2012 ning sõltub igal juhul ühenduse eeskirjades sätestatud teatamisemenetluse (kokkuvõtliku teabe esitamine) lõpuleviimisest; rakendamise kuupäev järgmistel aastatel sõltub piirkondliku omavalitsuse otsusest, milles käsitletakse kava rakendamist vaatlusaastal.

Abikava kestus: 30. novembrist 2012–30. novembrini 2013

Abi eesmärk: kahe uue meetme eesmärk on angerjavarude riikliku haldamiskava rakendusmeetmete elluviimine; tegu on standardmeetmetega. Esimeses keskendutakse piirkondliku omavalitsuse otsusega nr 558/2012 heakskiidetud DARi (riikliku angerjaprogrammi piirkondlik rakendusprogramm) lõikes 6 osutatud angerjavarude seireprogrammi rakendamisele, teises noorte angerjate püügile, kalavarude taastamisele jne, mis on samuti DARis ette nähtud.

Järgnevalt on esitatud kavaga ettenähtud kahe uue meetme nimetused:

Lisatud on üksikasjad mõlema meetme kohta.

Iga meetme jaoks ettenähtud rahalised vahendid (eurodes) on toodud järgmistes tabelites:

Märkida, millist artiklit (artiklid 8–24) kohaldatakse: artikkel 18 (piirkondliku tähtsusega kavad)

Asjaomane tegevusala: kutseline kalapüük ja vesiviljelus

Abi andva ametiasutuse nimi ja aadress: kavaga nähakse ette teatud piirkondlike meetmete ja teatud kohalike meetmete otsene rakendamine vastavalt kohalikes plaanides sätestatule, eelkõige:

Aadressid:

Regione Toscana — DG Competitività del Sistema Regionale e Sviluppo delle Competenze — Settore Programmazione Agricola — Forestale

Via di Novoli 26

50127 Firenze FI

ITALIA

Provintsid:

Arezzo — Ufficio Pesca — Piazza Libertà 3 — 52100 Arezzo AR

Firenze — Ufficio Pesca — Via Ginori 10 — 50129 Firenze FI

Grosseto — Ufficio Pesca — Via Pietro Micca 39 — 58100 Grosseto GR

Livorno — Ufficio Pesca — Via Galilei 62 — 57100 Livorno LI

Lucca — Ufficio Pesca — Piazza Napoleone — 55100 Lucca LU

Massa Carrara — Ufficio Pesca — Palazzo Ducale — Piazza Aranci — 54100 Massa Carrara MS

Pisa — Ufficio Pesca — Via P. Nenni 24 — 56100 Pisa PI

Pistoia — Ufficio Pesca — Via Teodulo Mabellini 9 — 51100 Pistoia PT

Prato — Ufficio Pesca — Via Ricasoli 25 — 59100 Prato PO

Siena — Ufficio Pesca — Via delle Sperandie 47 — 53100 Siena SI

Veebisait: http://www.regione.toscana.it/regione/export/R17sito-RT/Contenuti/sezioni/agricoltura/sviluppo_rurale/rubriche/piani_progetti/visualizza_asset_html_23_3125563.html

Põhjendused: 7. detsembril 2005 heakskiidetud maakonnaseadus „Merekalanduse ning merekalanduse ja vesiviljeluse valdkonnas antava toetuse eeskirjad” eelnes Euroopa Kalandusfondi (EKF) jõustumisele. Nagu nähtub eelnevalt esitatud teabe analüüsist, on kõnealuses seaduses nähtud lisaks EKFi meetmete hõlmamisele ette ka kalanduse haldamise kohalik süsteem, mis puudutab oluliselt ka provintsi süsteemi. 2007. aastal jõustunud EKFis on nähtud ette maakonnaseaduse nr 66/2005 meetmetega samalaadsete meetmete rakendamine, kuid seda teostatakse teistsuguse süsteemi kaudu. EKFis on sätestatud, et liikmesriigil on ühtne riiklik kava (määruse (EÜ) nr 1198/2006 artikkel 17), mis hõlmab maakondade otseselt rakendatavaid meetmeid. Seega on riik kogu kava haldusasutus ning maakondadel on vahendaja roll.